wickkiey/tamil-wikipedia-markdown huggingface dataset:
# லீனா திரிவேதி

**லீனா திரிவேதி** (பிறப்பு ஜூன் 11, 1973) ஓர் இந்திய-அமெரிக்க தொழிலதிபர், எழுத்தாளர், கல்வியாளர் மற்றும் பொது ஊழியர் ஆவார் .  

*பீனி பேபிஸின்* முதல் 136 கவிதைகளை எழுதியதன் மூலம் இவர் பரவலாக அறியப்படுகிறார் உலகின் முதன்முறையாக வணிகத்தை நுகர்வோர் வலைத் தளத்திற்கு இயக்கிய பெருமைக்குரியவர், அவர் *டை இன்க்., பீனி பேபிஸ்* தயாரிப்பாளர் ஆவார் . டை வார்னர் ஒரு கோடீசுவரர் ஆனார்.  

## ஆரம்பகால வாழ்க்கை மற்றும் கல்வி
சிகாகோவில் குஜராத்தி பேசும் பிராமண குடும்பத்தில் பிறந்த ஒரு இந்திய அமெரிக்கரான லீனா திரிவேதி, பள்ளி வயது மற்றும் இளம் வயது வாழ்வின் பெரும்பகுதியினை சிக்காகோவில் வாழ்ந்தார் டிபால் பல்கலைக்கழகத்தில் சமூகவியல் பிரிவில் பட்டம் பெற்றார், அந்த சமயத்தில் *டை, இன்க்* மூலம் தனது தொழில் வாழ்க்கையினைத் துவங்கினார்.  

மிக இளம் வயதில் கணினி நிரலாக்கத்தில் தனது திறமைகளை வளர்த்துக் கொண்ட தொழில்முனைவோர் பெற்றோர்களால் இவர் வளர்க்கப்பட்டார். 1980 களின் முற்பகுதியில், திரிவேதியின் குடும்பம் ஒரு ஐபிஎம் தனிநபர் கணினி 5150 ஐ வாங்கியது மற்றும் 7 வயதில், திரிவேதியின் அம்மா, லீனாவை டாஸ் 1.0 கையேட்டை 3 முறை படிக்க வைத்தார். இரண்டாம் வகுப்பில், திரிவேதி எளிய கணினி நிரல்களை பேசிக்கில் எழுதி இருந்தார்.  

## டை இன்க் இல் தொழில்.
திரிவேதி 1992 ஆம் ஆண்டில் டை, இன்க் நிறுவனத்தில் 12 வது ஊழியராக வேலைக்கு அமர்த்தப்பட்டார். 1995 ஆம் ஆண்டில், பீனி பேபிஸ் உலகெங்கிலும் ஒரு பாப் கலாச்சார மோகமாக அதிகரித்தது. 1995 ஆம் ஆண்டின் முற்பகுதியில், திரிவேதி டை வார்னரை அணுகினார், அப்போது அந்த நிறுவனத்தின் குறிப்புச் சொல் சுவாரசியமாக இல்லை என்றும், புதுமையான பிறந்தநாள் வாழ்த்துச் செய்திகள், பாடல்கள் போன்றவற்றை இதய வடிவிலான குறிச் சொற்களில் இடம் பெறச் செய்யலாம் எனும் இவரது யோசனையினைக் கூறினார். அதற்கு முன்னுதரானமாக தான் எழுதிய சில கவிதைகளைக் கூறினார். அது வார்னருக்கு பிடித்த காரணத்தினால் அனைத்து கவிதைகளையும் அவரையே எழுதுமாறு கேட்டுக் கொண்டார், மேலும் 100 விதமான குறிச்சொற்களையும் தயார் செய்யுமாறும் கேட்டுக் கொண்டார்.  

பின்னர் 1995 இல், திரிவேதி இணையம் என்ற கல்லூரி வளாகங்களில் இருந்த ஒரு புதிய வளர்ச்சியைப் பற்றி பேச வார்னரை அணுகினார். இணையம் முதன்மையான ஒரு ஆராய்ச்சி கருவி என்று அவர் குறிப்பிட்டார், இருப்பினும், கல்லூரி மாணவர்களுக்கு தனிப்பட்ட வலைத்தளங்களை உருவாக்கத் தொடங்கினர், மேலும் பீனி பேபிசுக்கு ஒரு வலைத்தளத்தை உருவாக்குவது நுகர்வோர் சந்தையில் ஈடுபடுவதற்கு ஒரு தனித்துவமான வாய்ப்பை அளிக்கும் என்று அவர் நினைத்தார். அவர் தனது 14.4 கே இணக்கியினை டெபால் பல்கலைக்கழகத்தால் வழங்கினார், அங்கு அவர் மாணவராக சேர்ந்தார், மேலும் இணையம் எவ்வாறு செயல்படுகிறது என்பதை நிரூபித்தார். வார்னர் இவரது செயல்பாடுகளில் ஆர்வமாக இருந்ததால் அவர் திரிவேதிக்கு அவரது திறமையை பயன்படுத்தி ஒரு வலைத்தளத்தை உருவாக்க இலவச உரிமம் வழங்கினார். 1995 ஆம் ஆண்டின் பிற்பகுதியில் டை வலைத்தளத்தின் முதல் மறுபதிப்பு வெளியிடப்பட்ட நேரத்தில், 1.4% அமெரிக்கர்கள் மட்டுமே இணையத்தைப் பயன்படுத்தினர். இன்டர்நெட்டைப் பயன்படுத்தும் மக்கள் தொகை அடுத்த ஆண்டுகளில் பரவலாக அதிகரித்தது.
# பெ. அமுதா


**பெ. அமுதா** (*P. Amudha*) , (பிறப்பு:*19 சூலை 1970*) தமிழ்நாட்டைச் சேர்ந்த ஓர் இந்திய ஆட்சிப்பணி அதிகாரி ஆவார். இவர் தமிழ்நாட்டில் 1994 ஆம் ஆண்டில் ஐஏஎஸ் அதிகாரியாக பணியாற்றினார். தற்போது பிரதமர் அலுவலகத்தில் வேலை செய்யும் பணிநிலை கூடுதல் செயலாளராக உள்ளார். இவர் உத்தரகாண்ட் முசிறியில் உள்ள லால் பகதூர் சாஸ்திரி தேசிய நிர்வாக அகாதமியில் பொது நிர்வாகத்தின் பேராசியராகவும் பணியாற்றியுள்ளார். இவர் தமிழ்நாடு அரசாங்கத்தின் கீழ் *பெண்கள் மேம்பாட்டுக்கான தமிழ்நாடு கழகத்தின்* நிர்வாக இயக்குநராக இருந்தார். குடிநீர் மற்றும் சுகாதாரத்திற்கான ஐக்கிய நாடுகள் குழந்தைகள் நிதியத்தின் திட்ட அதிகாரியாக பணியாற்றியுள்ளார். இவர் தமிழக அரசின் கீழ் 15 வெவ்வேறு துறைகளில் பணியாற்றியுள்ளார். இவர் களப் பணியாற்றுவதற்காகவும், துணிச்சலான முடிவுகளை எடுப்பதற்காகவும் ஆர்வம் கொண்டவராவார்.  

## பின்னணி
அமுதா மதுரையில் பிறந்தார். மதுரையில் உள்ள கேந்திரிய வித்தியாலயாவில் பள்ளிப் படிப்பை முடித்தார். மதுரை வேளாண் கல்லூரி மற்றும் ஆராய்ச்சி நிறுவனத்தில் இளங்கலை வேளாண் அறிவியல் பட்டப்படிப்பை முடித்தார். சுதந்திரப் போராட்ட வீரரான தாத்தா பாட்டியிடமிருந்து இவருக்கு உத்வேகம் கிடைத்தது. இவரது கணவரும் ஒரு அரசு ஊழியர், அவர் தற்போது கைத்தறி, கைவினைப்பொருட்கள், ஜவுளி மற்றும் காதி துறையின் கீழ் தமிழக அரசின் முதன்மை செயலாளராக பணியாற்றுகிறார்.  

## தொழில்

பெ. அமுதா 1994 செப்டம்பர் 4 அன்று முதல் தமிழ்நாடு ஐஏஎஸ் அதிகாரியாக தனது வாழ்க்கையைத் தொடங்கினார். ஆரம்பத்தில், இவர் தமிழ்நாட்டில் தர்மபுரி மாவட்டத்தில் மாவட்ட ஆட்சியராக நியமிக்கப்பட்டார்.  இவர் தமிழ்நாடு அரசாங்கத்தின் பொது (தேர்தல்) துறையில் கூடுதல் தலைமை தேர்தல் அதிகாரியாக இருந்தார். இந்த பதவிக்கு முன்னர், இவர் தமிழ்நாடு அரசின் மக்கள் நல்வாழ்வு மற்றும் குடும்பநலத்துறை, தமிழ்நாடு எய்ட்ஸ் துறையில் இயக்குநராகவும் உறுப்பினர்-செயலாளராகவும் பணியாற்றினார். இவர் தமிழ்நாடு அரசின் மகளிர் மேம்பாட்டுக்கான தமிழ்நாடு கழகத்தின் நிர்வாக இயக்குநராக இருந்தார், மேலும் குடிநீர் மற்றும் சுகாதாரத்திற்கான ஐக்கிய நாடுகள் குழந்தைகள் நிதியத்தின் திட்ட அதிகாரியாக பணியாற்றியுள்ளார். பல ஆண்டுகளாக, இவர் நில வருவாய்த் துறையில் மாவட்ட நிர்வாகத்துடன் மாவட்ட ஆட்சியராகவும் இருந்தார்.  

1990களின் பிற்பகுதியில், ஈரோடு கோபிசெட்டிபாளையத்தில் துணை மாவட்ட ஆட்சியராக, இவர் சத்தியமங்கலம் வனப்பகுதிக்குள் சென்று உள்ளூர் மக்களைச் சந்தித்தார். இவர் அங்கு பதவியேற்றபோது உள்ளூர் மக்கள் அரசை நம்பத் தொடங்கினர். இவர் தர்மபுரியில் பெண்களை மேம்படுத்துவதில் தனது பணிகளுக்கு பெயர் பெற்றவர். சுய உதவி குழுக்களின் சுறுசுறுப்பான பங்களிப்புடன் பெண்களிடையே கல்வியறிவு விகிதத்தை மேம்படுத்த இவர் முயற்சிகளை மேற்கொண்டார்.  

இவர் செங்கல்பட்டு சட்டவிரோத மணல் சுரங்கம் மீது நடவடிக்கை எடுத்தார்.  

## 2015 சென்னை வெள்ளம்

வரலாற்றுச் சிறப்புமிக்க 2015 சென்னை வெள்ளத்தின் போது பெ. அமுதா மிகவும் திறமையான கள அலுவலராக அறியப்பட்டதால் பருவமழை நிவாரணத்திற்கான சிறப்பு அதிகாரியாக நியமிக்கப்பட்டார். இவர் நீர்நிலைகள் மற்றும் வெள்ளம் தேங்கி ஆக்கிரமித்துள்ள ஏராளமான கட்டடங்களை இடிக்க உத்தரவிட்டார்.  

## லால் பகதூர் சாஸ்திரி தேசிய நிர்வாக அகாதமி (LBSNAA)
பெ. அமுதா 2019 மார்ச் 11 அன்று லால் பகதூர் சாஸ்திரி தேசிய நிர்வாக அகாதமியில் (LBSNAA) பொது நிர்வாகப் பேராசிரியராக நியமிக்கப்பட்டார்.  

## விளையாட்டு
பெ. அமுதா ஒரு கபடி வீராங்கனையாவார். இவர் தேசிய சாம்பியன்ஷிப்பை மூன்று முறை வென்ற கபாடி அணியின் உறுப்பினராக இருந்தார். இவர் கராத்தே பயிற்சியும் பெற்றவராவார்.
# ஜோதி காக்தே

**முனைவர் ஜோதி ஜெயந்த் காக்தே** (**Dr. Jyoti Jayant Gogte** 26 மே 1956 இல், இயற்பெயர் :ஜோதி தேவாலி-ராவ் Jyoti Devali-Rao) ஓர் இந்தியத் தொழில் முனைவோர் மற்றும் கல்வித்துறையாளர் ஆவார். தொழில் முனைவோர் குறிப்பு பாடநூலான *ஸ்டார்டப்& நியூ வென்சர் மேனேஜ்மெண்ட்* எனும் நூலினை எழுதியதன் மூலம் இவர் பரவலாக அறியப்படுகிறார். இந்த நூல் 2014 ஆம் ஆண்டில் வெளியானது.  

## சுயசரிதை

### ஆரம்பகால வாழ்க்கை மற்றும் குடும்பம்
காக்தே மே 26, 1956 அன்று கர்நாடகாவின் பிஜாப்பூரில் தர்னேந்திரா மற்றும் ஹேமலதா தேவலி-ராவ் (நீ நட்கர்னி) ஆகியோருக்கு மகளாகப் பிறந்தார். அவளுடைய பெற்றோர் சித்ராபூர் சரஸ்வத் பிராமண வகுப்பைச் சேர்ந்தவர்கள் ஆவர் . 1971 ஆம் ஆண்டில், இவரது குடும்பம் இவரது உண்மையான பிறந்த நாளை இந்தியக் கல்வி ஆண்டுக்கு ஒத்ததாக மார்ச் 26, 1956 என மாற்றினார்கள், அவளுடைய தொடக்கப் பள்ளி சேர்க்கைக்காக தேதியினை மாற்றினார்கள்.  

ஏப்ரல் 1975 இல், காக்தே புனே பல்கலைக்கழகத்தில் மேம்பட்ட கணக்கியல் மற்றும் தணிக்கையில் இளங்கலை வணிகவியலில் பட்டம் பெற்றார். மே 1977 க்குள் பல்கலைக்கழகத்தில் மேம்பட்ட செலவு மற்றும் வணிக நிர்வாகத்தில் முதுகலை பட்டம் பெற்றார். மேலும் முனைவர் பட்டமும் பெற்றார். மார்ச் 1982 இல் நிதி பல்கலைக்கழகத்தில் இருந்து டாக்டர் சிஜி வைத்யாவின் வழிகாட்டுதலின் கீழ் தனது முனைவர் பட்ட ஆய்வறிக்கையை *புனே மற்றும் அதைச் சுற்றியுள்ள பொறியியல் துறையில் பணி மூலதன மேலாண்மை* எனும் தலைப்பில் சமர்ப்பித்தார் .  

1977 ஆம் ஆண்டில், காக்தே, தனது உறவினரான காக்தே ஜெயந்தை பெல்காமில் திருமணம் செய்துகொண்டார்.இந்த தம்பதிக்கு இரண்டு மகள்கள் உள்ளனர். கோக்டே ஜூலை 2020 இல் விதவையானார். திருமணத்தின் மூலம், அவர் திலீப் தண்டேகர் மற்றும் ஞானேஸ்வர் அகசே ஆகியோரின் உறவினர் ஆனார்.  

### தொழில்
ஜூலை 1977 லிருந்து 1979 ஜூனில் வரை காக்தே பெண்கள் ஸ்ரீமதி நதிபாய் தாமோதர் தாக்கரே கலை & வணிகவியல் கல்லூரி இல் புனேவில் ஒரு விரிவுரையாளராகப் பணியாற்றினார் . அவர் ஜூலை 1979 முதல் ஏப்ரல் 1982 வரை, பிரகான் மகாராஷ்டிரா வணிகக் கல்லூரியில் மே முதல் அக்டோபர் 1982 வரை, அவர் கிர்லோஸ்கர் ஆலோசகர்களுடன் ஒரு கூட்டுப் பயிற்சிப் பதவியை வகித்தார்.  

1983 இன் முற்பகுதியில், காக்தே இந்தியத் துடுப்பாட்டக் கட்டுப்பாடு வாரியத்தின் தலைவராக ஆனார்.மேலும் மகாராஷ்டிர மகளிர் அணிக்கு எதிராக இலங்கை மற்றும் ஆஸ்திரேலிய அணிகளுக்கு இடையேயான போட்டிகளை ஏற்பாடு செய்யும் பொறுப்பில் இருந்தார். அந்த ஆண்டு ஜூன் மாதத்தில், அவர் இந்திய வலைப்பந்து கூட்டமைப்பின் தலைவராக தேர்ந்தெடுக்கப்பட்டார். அதே ஆண்டு, அவர் வணிகத்தில் ஈடுபட்டார், *கோல்டன் நக்கெட் இன்ஜினியரிங் & எலக்ட்ரோபிளாஸ்ட் லிமிடெட்* நிறுவனத்தை நிறுவி, நிறுவனத்தின் முதன்மை செயல் அலுவலராக ஆனார் . இந்த நிறுவனம் நெகிழி இயந்திர உறைகளத் தயாரித்தது, மேலும் காக்தே நிறுவனத்தின் கூட்டு நிர்வாக இயக்குநராக 1993 வரை பணியாற்றினார்.  

இவர் 1986 ஆம் ஆண்டில் கேம்லினுடன் கூட்டு முயற்சியில் கிரியேஷன்ஸ் என்ற நிறுவனத்தை நிறுவினார் . அவர் 1987 இல் *காயத்ரி எண்டர்பிரைசஸை* நிறுவினார், இந்த நிறுவனம் கேம்லினுக்கு பெயர்ச்சியியல் வழங்கும் ஒரு நிறுவனம், அதன் உரிமையாளராக 2005 வரை பணியாற்றினார்.
# இலால் குன்வர்


**லால் குன்வர்** (*Lal Kunwar*) என்ற தனது பிறப்புப் பெயரால் அறியப்படும் **இம்தியாஸ் மகால்** (*Imtiaz Mahal*) முகலாய பேரரசர் சகாந்தர் சாவின் மனைவியாகவும் முகலாயப் பேரரசின் மகாராணியாகவும் இருந்தார். இவர் ஒரு நாட்டியப் பெண்ணாக இருந்தார். இவர் பேரரசர் மீது உயர்ந்த செல்வாக்கைக் கொண்டிருந்தார். அவரது விளையாட்டுத்தனமான நடத்தையையும், சந்தோசத்தையும் மகிழ்ச்சியையும் ஊக்குவித்தார். இது இறுதியில் அவரது இழிவான வீழ்ச்சிக்கு வழிவகுத்தது.  

இவர் சகாந்தர் சாவின் விருப்பமான மறுமனையாட்டியாக இருந்தார். மேலும் இலால் குன்வர் என்ற பெயரால் வரலாற்றில் அடிக்கடி குறிப்பிடப்படுகிறார்.  

## தோற்றமும் குடும்பமும்
இவர் ஒரு நாட்டியப் பெண்ணாகவும் (ஆடல் கணிகை), இசைக் கலைஞராகவும், மாறி மாறி குறிப்பிடப்படுகிறார். இவருக்கு அரச சபையுடன் எந்த முன் தொடர்பும் இல்லை அல்லது பிரபுக்களிடம் எவ்வித உரிமையும் இவருக்கு இருந்ததில்லை. ஆனால் சகாந்தர் சாவின் விருப்பமான தோழியாக உயர்ந்தார். இவரது தந்தை காசுசியத் கான், அக்பரின் அரசவைக் கலைஞராக விளங்கிய தான்சேன் பரம்பரையிலிருந்து வந்ததாகக் கூறப்படுகிறது.  

தனது சொந்த உறவினர்களின் வேலைவாய்ப்பில் கணிசமான செல்வாக்கைக் கொண்டிருந்த காரணத்தால் இவர் நூர் சகானுடன் ஒப்பீடு செய்யப்பட்டார். நூர் சகானைப் போலவே, இலால் குன்வரும் ஒரு பெரிய கொடுப்பனவைப் பெற்றார். அத்துடன் நகைகள் மற்றும் பொருட்களையும் பெற்றார். பேரரசரின் தரநிலை மற்றும் முரசைப் பயன்படுத்த இவருக்கு அனுமதி அளிக்கப்பட்டது. மேலும் ஐநூறு பேர் கொண்ட ஊர்வலத்திலும் இவர் கலந்து கொண்டார். நூர் சகானைப் போலல்லாமல், இவர் மாநிலக் கொள்கையில் தலையிடவில்லை, இவருடைய நலன்கள் தன்னுடைய குடும்பத்தாலும் பேரரசரின் மீதான பக்தியாலும் மட்டுப்படுத்தப்பட்டதாகத் தெரிகிறது.  

மன்னனின் அத்தை, சீனத் உன் நிசா ( ஔவுரங்கசீப்பின் மகள்) இவரை ஏற்கவில்லை. இவரைப் பார்க்கவோ அல்லது இவர் அரசவைக்கு வருவதையோ ஒப்புக்கொள்ளவே இல்லை. இலால் குன்வர் சீனத் மீது அவதூறாகப் பேசியதாகக் கூறப்படுகிறது. குன்வரின் வேண்டுகோளின் பேரில் மன்னன்ர் தனது அத்தையைப் பார்க்க மறுத்து அவளுடைய அழைப்புகளை புறக்கணித்தார். இலல் குன்வர் சகாந்தர் சாவின் இரண்டு இளம் மகன்களையும் விரும்பவில்லை. அதனால் மன்னன் தந்தை அவர்களையும் பார்ப்பதை நிறுத்தி சிறையில் அடைத்தார்.  

இவரது தோழமையின் கீழ்சகாந்தர் சா பொது இடத்தில் குளியலில் ஈடுபடுவதும் நிர்வாணமாக உல்லாசமாக நடந்துகொள்வதும் குடிபோதையில் இருப்பதும் இசைக்கலைஞர்களின் உடல் மற்றும் வாய்மொழி அவதூறுக்களுக்கு ஆளானார்.  

## சகாந்தர் சாவின் மரணம்
1713 ஆம் ஆண்டு சனவரி 10 ஆம் நாளில் கொல்லப்பட்ட ஆசிம்-உசு-சானின் இரண்டாவது மகன் பரூக்சியார், சையித் சகோதரர்களின் உதவியுடன், ஆக்ராவில் நடந்த போரில் "சகாந்தர் சா"வைத் தோற்கடித்தார். தில்லிக்குத் தப்பியோடிய சகாந்தர் சா அங்கு பிடிக்கப்பட்டுப் புதிய பேரரசரிடம் ஒப்படைக்கப்பட்டார். சகாந்தர் சாவும், லால் குன்வரும் ஒரு மாதம் வரை அடைத்து வைக்கப்பட்டனர். 11 பெப்ரவரி 11 ஆம் தேதி கொலையாளிகளை அனுப்பிச் சகாந்தர் சாவின் கழுத்தை நெரித்துக் கொன்றுவிட்டனர். கொலையாளிகள் பின்னர் அவரது தலையைத் துண்டித்து பேரரசர் பரூக்சியார் முன் கொண்டு சென்றனர். அவரது உடல் உமாயூனின் சமாதிக் கட்டிடத்தில் அடக்கம் செய்யப்பட்டது.
# இலட்சுமி ரகுபதி

**இலட்சுமி ரகுபதி** (*Lakshmi Raghupati*) (பிறப்பு: செப்டம்பர் 23, 1947 இந்தியாவின் திருவனந்தபுரம் ) ஓர் இந்திய அரசு ஊழியர் ஆவார். இவர் சுற்றுச்சூழல் மற்றும் வனங்கள் அமைச்சகத்தின் இயக்குநராகப் பணியாற்றினார். இவர் 1987 முதல் 2007 வரை அமைச்சகத்தில் பணியாற்றினார். மேலும், கொள்கை மற்றும் மூலோபாய உருவாக்கத்தில் அறிவியல் மற்றும் தொழில்நுட்ப உள்ளீடுகளை வழங்கினார்.  

## கல்வி
1971 மற்றும் 1976 ஆம் ஆண்டுகளில் பிலானியின் பிர்லா தொழில்நுட்பம் மற்றும் அறிவியல் கழகத்திலிருந்து முறையே அறிவியல் மற்றும் தொழில்நுட்பத்தில் இரட்டை முதுகலைப் பெற்றார். 1985இல் இவர் தனது முனைவர் பட்ட ஆராய்ச்சியையும் முடித்தார்.  

## தொழில்
இவர் சூழல் தாக்க மதிப்பாய்வுத் திட்டத்தில் பணியாற்றினார். இதில் தொழில்துறை திட்டங்களுக்கான சுற்றுச்சூழல் அனுமதியும் சுற்றுச்சூழல் உணர்வுள்ள பகுதிகளைக் குறிப்பிடுவது ஆகியவையும் அடங்கும். ஒரு சுற்றுச்சூழல் ஆர்வலரான, இவர், புதுதில்லியின் எரிசக்தி மற்றும் வள நிறுவனத்தில் வருகை தரும் ஆசிரியராக பணிபுரிகிறார். அபாயகரமான கழிவுகளின் எல்லைக் கட்டுப்பாடு மற்றும் அவற்றை அகற்றுவதற்கான ஐக்கிய நாடுகள் சூழல் திட்டத்தின் பேசல் மாநாட்டின் பேச்சுவார்த்தைகளில் இவர் இந்திய அரசாங்கத்தைப் பிரதிநிதித்துவப்படுத்தினார்.  
## வகித்த பதவிகள்
இவர் 1993-97இல் தொழில்நுட்ப பணிக்குழுவின் தலைவராகவும் துணைத் தலைவராகவும் தேர்ந்தெடுக்கப்பட்டார். பேசல் மாநாட்டின் தொழில்நுட்ப மற்றும் சிறப்பு கூட்டங்களில் தொழில்நுட்ப நிபுணராக அழைக்கப்பட்டார். 2005-2007 காலப்பகுதியில், மாசுபட்ட தளங்களுக்கான தேசிய நிவாரணம்/மறுவாழ்வுத் திட்டத்தின் வளர்ச்சி மற்றும் செயல்படுத்தல் குறித்த தொழில்துறை மாசு மேலாண்மை திட்டத்திற்கான உலக வங்கி நிதியுதவி திறனை இவர் கையாண்டார்.  

உலக வங்கி, டேனிஷ் சர்வதேச மேம்பாட்டு உதவி போன்ற சர்வதேச நிறுவனங்களின் உதவியுடன் திட்டங்களை இவர் ஒருங்கிணைத்தார். மருத்துவத் தாவர பாதுகாப்பு தொடர்பான ஐக்கிய நாடுகள் வளர்ச்சித் திட்டத்தின் தேசிய மைய இயக்குநராகவும் இருந்தார்.  

இவர் ஐக்கிய நாடுகள் வளர்ச்சித் திட்டத்தின் பேசல் மாநாட்டைக் கையாண்டார். அதன் செயலகத்துடன் ஒருங்கிணைக்கப் பொறுப்பேற்றார். இவர் தொழில்நுட்ப பணிக்குழுவில் அமைச்சகத்தை பிரதிநிதித்துவப்படுத்தினார். தொழில்நுட்ப பணிக்குழுவின் தலைவர் மற்றும் துணைத் தலைவராக இருந்தார். மேலும், கட்சிகளின் மாநாடு சந்திப்பு உட்பட பாசெல் மாநாட்டு கூட்டங்களில் தொழில்நுட்ப நிபுணராக பங்கேற்றார்.  

இவர் இந்தியாவின் கழிவு மேலாண்மை கொள்கை மற்றும் அமைப்பின் ஒரு பகுதியாக இருந்தார். பேசல் மாநாட்டிற்காக இந்தியாவில் மின்னணுக் கழிவு மேலாண்மை பற்றிய ஆய்வுக்கு இவர் உதவினார். இந்த்திட்டத்துக்கு 2004 முதல் 2005 வரை சப்பான் அரசாங்கத்தால் நிதியளிக்கப்பட்டது. 2006 முதல் 2007 வரை இந்தியா-ஐரோப்பிய ஒன்றிய கழிவு மன்றம் மற்றும் இந்தியா-ஐரோப்பிய ஒன்றிய கழிவுத் திட்டம் மூலம் இந்தியாவில் மின்னணு-கழிவு மேலாண்மைக்கான சாலை வரைபடத்தைத் தயாரித்தார்.  

இவர் இந்தியத் தொழில்களுக்கான கூட்டமைப்பு போன்ற தேசிய மற்றும் சர்வதேச அமைப்புகளில் ஆலோசகராகப் பணியாற்றத் தொடங்கினார். இவர் இந்திய -ஜெர்மன் சுற்றுச்சூழல் திட்டத்தில் 2007 முதல் 2015 வரை பணியாற்றினார். நகராட்சி திடக்கழிவு மேலாண்மைத் திட்டத்தில் 2013-14 வரையிலும், வணிகம் மற்றும் தொழில்துறை மன்றத்தில் (அசோசெம்) 2007 முதல் 2009 வரை ரசாயனங்கள் மற்றும் கழிவு மேலாண்மையிலும், 2007 முதல் 2008 வரை புதுதில்லி இந்திய தொழில்களுக்கான கூட்டமைப்பின் அபாயகரமான கழிவுகள் திட்டம் போன்றவற்றில் பணியாறினார்.
# லட்சுமி பிராதுரி

**லட்சுமி பிராதுரி** (Lakshmi Pratury) ஒரு தொழில் முனைவோர், கண்காணிப்பாளர், பேச்சாளர் ஆவார். இவர் தன்னை "மக்கள் சேகரிப்பாளர்" என்று சுயமாக விவரித்தார். இவர் *INK* இன் நிறுவனர் மற்றும் தலைமை நிர்வாக அதிகாரி ஆவார். இவர் நேரடி நிகழ்வுகள் மற்றும் *இன்க்டாக்ஸ்.காம் இ*ன் தொகுப்பாளராகவும் கண்காணிப்பாளராகவும் உள்ளார்.  

ஐஎன்கே உடன் இணைந்து *சிங்குலாரிட்டி* யு இந்தியா உச்சி மாநாட்டின் இயக்குநராகவும் லட்சுமி பணியாற்றுகிறார், இவர் *ஆடி ரிட்ஸ்* விருதுகளில் 2015 இல் "இன்ஸ்பிரேஷனல் ஐகான்" உள்ளிட்ட விருதுகள் மற்றும் மரியாதைகளைப் பெற்றுள்ளார் *போர்ப்ஸ் இதழ்* வெளியிட்ட 2010*உமன் டூ வாட்ச் இன் ஏசியா (ஆசியாவில் கவனிக்கத்தக்க பெண்கள் 2010 பட்டியல்)* என்பதில் இவரது பெயரும் இடம்பெற்றது. அமெரிக்காவில் நடந்த டெட் மாநாடு, ஜெர்மனியில் டிஎல்டி மாநாடு மற்றும் இங்கிலாந்தில் வயர்ட் மாநாடு போன்ற மாநாடுகளிலும் லட்சுமி பேசியுள்ளார்.  

இதற்கு முன், லட்சுமி அமெரிக்காவில் தொழில்நுட்பம், துணிகர மூலதனம் மற்றும் இலாப நோக்கற்ற தொழில்களில் இரண்டு தசாப்தங்களாகப் பணியாற்றினார். இவர் ஐதராபாத், மும்பை, போர்ட்லேண்ட் மற்றும் சான் பிரான்சிஸ்கோ விரிகுடா பகுதியில் வசித்து வருகிறார்.  

## வரலாறு

### வாழ்க்கை மற்றும் தொழில்
லட்சுமி இந்தியாவின் விசாகப்பட்டினத்தில் பிறந்தார். ஐதராபாத்தில் உள்ள உஸ்மானியா பல்கலைக்கழகத்தின் நிஜாம் கல்லூரியில் படித்தார், அங்கு இவர் இளங்கலை பட்டம் பெற்றார் மற்றும் கணிதத்தில் தங்கப் பதக்கம் மற்றும் இவரது வகுப்பில் முதலிடம் பெற்றார். இவர் மும்பை ஐஐடியில் கலந்து கொண்டார் . இவர் இந்தியாவின் பஜாஜ் நிறுவனத்தில் *எம்பிஏ* முடித்தார். பின்னர் ஓரிகானில் உள்ள போர்ட்லேண்ட் மாநில பல்கலைக்கழகத்தில் இரண்டாவது *எம்பிஏ (முதுகலை வணிகம்)* பெற்றார். இந்த படிப்பின் போது, இவர் நாடகக் கலையில் இளங்கலை பெற்றார்.  

லட்சுமி அமெரிக்காவின் இன்டெல்லில் நிதி, சந்தைப்படுத்தல், வணிக மேம்பாடு மற்றும் வியூகம் ஆகிய துறைகளில் 12 ஆண்டுகள் பணியாற்றினார். இன்டெல்லுடன் மூலோபாய உறவுகளை வளர்க்க மென்பொருள் உருவாக்குநர்கள், ஊடக நிறுவனங்கள் மற்றும் உள்ளடக்க நிறுவனங்களுடன் இவர் பணியாற்றினார். ஒரு பெரிய தொழில்நுட்ப சுற்றுச்சூழல் அமைப்பில் இன்டெல்லின் முதலீடுகளைத் தொடங்கிய குழுவில் இவரும் ஒருவராக இருந்தார்; இது பின்னர் இன்டெல் மூலதனமாக உருவானது. 1999 ஆம் ஆண்டில், கலிபோர்னியாவின் பாலோ ஆல்டோவில் உள்ள விசி நிறுவனமான *குளோபல் கேடலிஸ்ட் பார்ட்னர்ஸில்* சேர்ந்தார், அங்கு இந்தியாவின் மென்பொருள் மேம்பாட்டு சமூகத்தை அமெரிக்க தொழில்நுட்ப சமூகத்துடன் இணைப்பதில் கவனம் செலுத்தினார்.  

பின்னர் இவர் 2000 ஆம் ஆண்டில் அ*மெரிக்கா இந்தியா ஃபவுண்டேஷனுக்*கு (AIF) சென்றார் மற்றும் *ஏஐஎஃப்* இன் நவீன சமநிலை திட்டத்தை நிறுவினார், இந்தியா முழுவதும் சுமார் 80,000 குழந்தைகள் மற்றும் 2,000 ஆசிரியர்களுக்கு தொழில்நுட்பக் கல்வியை வழங்கினார். *ஏஐஎஃப்* உச்சி மாநாட்டை சமூக தொழில் முனைவோர் மற்றும் வருடாந்திர *ஏஐஎஃப்* காலா திட்டத்தை இந்திய புலம்பெயர் மக்களால் பரோபகாரமாக வழங்குவதையும் இவர் தொடங்கினார். அனு சேதுராமுடன் சேர்ந்து, லட்சுமி 2005 இல் "இந்தியாவிற்கும் அமெரிக்காவிற்கும் இடையே அறிவுசார் பரிமாற்றப் பாலத்தை உருவாக்க" *இக்ஸோரா* மீடியா என்ற நிறுவனத்தை நிறுவினார். பின்னர் இந்த நிறுவனம் ஆம்ரா க்ரோவ் மாநாடுகளை நடத்தத் திட்டமிட்டனர், இது 2007 இல் நாபா பள்ளத்தாக்கிலும், 2008 இல் நியூயார்க்கின் மொஹோங்க் மவுண்டன் ஹவுஸிலும் நடைபெற்றது. இந்த மாநாடு கலாச்சாரம் மற்றும் தனிப்பட்ட அனுபவத்தை வலியுறுத்தியது.
# இலைலா கான்


**இலைலா கான்** (*Laila Khan*) பிறப்பு **ரேசுமா படேல்** 1978 -30 சனவரி 2011) ஓர் பாலிவுட் நடிகை ஆவார். 2008இல் வெளியான *வாபா: எ டெட்லி லவ் ஸ்டோரி* என்ற படத்த்திலும், 2011இல் வெளியான பரார் என்ற படத்திலும் நடிகர் ராஜேஷ் கன்னாவுடன் இணைந்து நடித்ததற்காக இவர் சிறப்பாக அறியப்படுகிறார். இவர் தடைசெய்யப்பட்ட வங்கதேசத்தைச் சேர்ந்த ஹர்கத்-உல்-ஜிஹாத் அல்-இஸ்லாமியைச் சேர்ந்த முனீர் கான் என்பவரை மணந்தார். இலைலா கான், தனது குடும்பத்தைச் சேர்ந்த சிலருடன், 2011 இல் மகாராட்டிராவில் சுட்டுக் கொல்லப்பட்டார்.  

## பயங்கரவாத நடவடிக்கைகளில் பங்கு
இலைலா கான், லஷ்கர்-ஏ-தொய்பா என்ற பயங்கரவாத அமைப்புக்கு மும்பை நகரம் பற்றிய தகவல்களை வழங்க திட்டமிட்டதாகக் கூறப்படுகிறது.  

## காணாமல் போதல்
30 சனவரி 2011 இரவில், இவரும், இவரது தாயார் செலினா, மூத்த சகோதரி அசுமினா, இரட்டை உடன்பிறப்புகள் இம்ரான் மற்றும் சாரா, மற்றும் உறவினர் ரேசுமா ஆகியோருடன் மும்பையிலிருந்து மும்பைக்கு வடக்கே 126 கிமீ தொலைவில் உள்ள இகத்புரியில் உள்ள விடுமுறை இல்லம் நோக்கி சென்றனர். 9 பிப்ரவரி 2011 அன்று, இவரது தாய் தனது சகோதரி அல்பனா பட்டேலுடன் பேசினார். கான் சண்டிகரில் தனது மூன்றாவது கணவர் பர்வேசு இக்பால் தக் உடன் இருப்பதாகக் கூறினார். இதற்குப் பிறகு, குடும்பம் ஒரு தடயமும் இல்லாமல் மறைந்துவிட்டது.  

அதைத் தொடர்ந்து, இவரது தந்தை, நாதிர் சா பட்டேல் (செலினாவின் முதல் கணவர்) மும்பை காவல் நிலையத்தில் தனது குடும்பத்தினருடன் தனது மகள் காணாமல் போனதாக புகார் அளித்தார். இதே போன்ற புகாரை பாலிவுட் திரைப்பட இயக்குநர் ராகேஷ் சாவந்த்தும் தாக்கல் செய்தார். இவர் மும்பையில் இருந்து காணாமல் போவதற்கு முன்பு 'ஜின்நாத்' என்ற தனது இரண்டாவது படத்தை இலைலா கானை வைத்து படமாக்கினார்.  

நாதிர் சா படேல் 17 சூலை 2012 அன்று பம்பாய் உயர் நீதிமன்றத்தில் தனது மகளின் கொலை வழக்கை குற்றப் பிரிவிலிருந்து தேசிய புலனாய்வு முகமைக்கு மாற்றக் கோரி முறையிட்டார். காவலர்கள் இவ்வழக்கை உடனடியாக விசாரிக்கவில்லை என்றும் குற்றம் சாட்டினார்.  

## காவலர் துறை விசாரணை
இவரது தாயின் தற்போதைய கணவர், பர்வேசு இக்பால் தக், சந்தேகத்திற்குரிய லஷ்கர்-ஏ-தொய்பாவின் உறுப்பினர். மேலும் ஆசிப் சேக் (செலினாவின் இரண்டாவது கணவர்), இவரும் இவரது குடும்பம் காணாமல் போனதற்கு பின்னால் இருப்பதாக சந்தேகிக்கப்பட்டது. விசாரணையின் போது நாதிர் சா பட்டேலையும் காவலர்கள் விசாரித்தனர்.  

பின்னர், ஆசிப் சேக் கைது செய்யப்பட்டார். அவர் தானும் பர்வேசு இக்பால் தக்கும் சேர்ந்து இலைலாவின் குடும்பத்தை சுட்டு கொன்றதாக ஒப்புக்கொண்டார். ஜம்மு-காஷ்மீர் காவல்துறையினரிடம் பர்வேசு இக்பால் தக் முன்னதாக அளித்த வாக்குமூலத்தில் ஆசிப் சேக்கின் பெயர் இணை சதிகாரர்களில் ஒருவராக வெளிப்படுத்தப்பட்டது.  

## பின்விளைவு
பணம், பொறாமை, சொத்து மற்றும் துபாய்க்கு குடும்பத்தை மாற்றுவது ஆகியவை குடும்ப கொலைக்கு காரணம் என்று நம்பப்படுகிறது. தக் விசாரணையில் தான் நேபாளத்திற்கு தப்பிச் செல்ல விரும்பினார் என்பது தெரியவந்தது. அங்கு அவரது லஷ்கர்-இ-தொய்பா இணைப்புகள் அவரை கைது செய்வதை தவிர்க்க உதவியது. இருப்பினும், அவர் நேபாளத்திற்கு தப்பிச் செல்வதற்கு முன்பு, மற்றொரு வழக்கில் ஜம்மு & காஷ்மீர் காவல் துறையினரால் கைது செய்யப்பட்டார்.
# தேவிதா சராஃபு


**தேவிதா சராபு** (Devita Saraf) வு தொலைக்காட்சியின் நிறுவனர், தலைவர் மற்றும் தலைமை நிர்வாக அதிகாரி ஆவார்.  

## ஆரம்ப கால வாழ்க்கை
சரஃப் இந்தியாவின் மும்பையில் பிறந்தார். இவரது தந்தை ராஜ்குமார் சராஃப், *ஜெனித் கம்ப்யூட்டர்சின்* தலைவராக இருந்தார். இவர் மும்பை குயின் மேரி பள்ளியில் பயின்றார். பின்னர் தெற்கு கலிபோர்னியா பல்கலைக்கழகத்தில் பொருளியல் மற்றும் வணிகவியல் பிரிவில் பயின்றார், அங்கு இவர் வணிக நிர்வாகத்தில் இளங்கலைப் பட்டம் பெற்றார்.  

## தொழில் வாழ்க்கை
தெற்கு கலிபோர்னியா பல்கலைக்கழகத்தில் வணிக நிர்வாகத்தில் இளங்கலை பட்டப்படிப்பை முடித்த பிறகு 24 வயதில் சுயமாக ஒரு நிறுவனத்தை நிறுவினார். பெர்க்லி, கலிபோர்னியா பல்கலைக்கழகத்தில் தொழில்நுட்ப மேலாண்மை மற்றும் லண்டன் பொருளியல் பள்ளியில் விளையாட்டு கோட்பாடு மற்றும் மூலோபாய சிந்தனை ஆகியவற்றையும் படித்துள்ளார். இவர் ஆர்வர்டு வணிகப் பள்ளியில் ஓபிஎம் திட்டத்தையும் தொடர்கிறார்.  

### ஜெனித்
ஜெனித் கம்ப்யூட்டர்சில் தனது தந்தையின் வழிகாட்டுதலின் கீழ் தனது தொழில் வாழ்க்கையைத் தொடங்கிய சராஃப், 21 வயதில் 2006 ஆம் ஆண்டில் மார்க்கெட்டிங் தலைவராக இருந்து தலைமை நிர்வாக அதிகாரியாக பொறுப்பேற்றார்.  

### வு டெக்னாலஜிஸ்
24 வயதில், சராஃப் உயர்தர எல்இடி தொலைக்காட்சிகளை விற்கும் *வு* *டெக்னாலஜிஸைத்* தொடங்கினார். *உ* அக்டோபர் 2015 இல் *4K HD Iconium* தொடர் தொலைக்காட்சிகளை வெளியிட்டது. அக்டோபர் 2014 இல், வூ டெக்னாலஜிஸின் அந்தேரி அடிப்படையிலான அலுவலகத்தின் வளாகத்திற்கு மும்பை உயர் நீதிமன்றம் சீல் வைத்தது, இது 200 ஊழியர்கள் இருப்பதாக மோசடியாகக் காட்டியது, ஆனால் செப்டம்பர் -அக்டோபர் 2014 க்கான வருகை பதிவுகளில் 32 பேர் மட்டுமே காணப்பட்டனர்.  

### மற்றவைகள்
சராஃப் இந்திய வர்த்தக மற்றும் தொழில்துறை கூட்டமைப்பின் (FICCI) இளம் தலைவர்கள் மன்றத்தில் தேசிய இணைத் தலைவராகவும் நிர்வாகக் குழு உறுப்பினராகவும் இருந்துள்ளார். இவர் உயர் நுண்ணறிவுத் எண் உள்ளவர்களுக்கான சர்வதேச சமூகமான மென்சாவின் உறுப்பினர் ஆவார்.  

*இவர் வோல் ஸ்ட்ரீட் ஜர்னலின்* கட்டுரையாளராகவும் இருந்தார். *2017 ஆம் ஆண்டில், டைம்ஸ் ஆஃப் இந்தியா* செய்தித்தாளில் ஒரு முழு பக்க விளம்பரத்தை சராஃப் வெளியிட்டார், அங்கு இவர் அமெரிக்க ஜனாதிபதியான டொனால்ட் ட்ரம்பிற்கு வாழ்த்து தெரிவித்தார். இந்த விளம்பரம் சமூக ஊடகங்களில் கலவையான விமர்சனங்களை தந்தது.  

## சர்ச்சை

இந்தியப் பத்திரங்கள் மற்றும் பரிவர்த்தனை வாரியம் (செபி) *ஜெனித் இன்போடெக் லிமிடெட்* மற்றும் அதன் ஆறு விளம்பரதாரர்கள் பங்குதாரர்களுக்கு அறிவிப்பு இல்லாமல் பணியாளர்களின் கணக்குகளுக்கு நிதி மோசடி செய்ததாக குற்றம் சாட்டியது, மேலும் 25 மார்ச் 2013 நிலவரப்படி, செபி பங்குதாரர்கள் அனைத்து விதத்திலும் சந்தையை அணுகுவதை அல்லது வர்த்தகத்தில் ஈடுபவதனை தடுக்கிறது . செபி உள்ளடக்கிய ஆறு விளம்பரதாரர்கள் சராஃப்; இவரது தந்தை ராஜ்குமார் சராஃப்; ஆகாஷ் குமார் சராஃப்; விஜயராணி சராஃப்; VU தொழில்நுட்பங்கள்; மற்றும் ஜெனித் டெக்னாலஜிஸ் ஆவர்.
# திவ்யா கோகுல்நாத்



**திவ்யா கோகுல்நாத்** (Divya Gokulnath) ஓர் இந்திய தொழில் முனைவோர் மற்றும் கல்வியாளர் ஆவார், இவர் பைஜூஸ் என்ற கல்வி தொழில்நுட்ப நிறுவனத்தின் இணை நிறுவனர் மற்றும் இயக்குநர் ஆவார்.  

## ஆரம்பகால வாழ்க்கை மற்றும் கல்வி
திவ்யா கோகுல்நாத் பெங்களூரில் பிறந்தார். இவர் பெற்றோருக்கு ஒரே குழந்தை ஆவார். குழந்தை பருவத்தில், இவருடைய தந்தை இவளுக்கு அறிவியலைக் கற்பித்தார்.  

திவ்யா பிராங்க் அந்தோனி பொதுப் பள்ளியில் தனது பள்ளிப்படிப்பை முடித்தார் மற்றும் பெங்களூருவில் உள்ள ஆர்வி பொறியியல் கல்லூரியில் தொழில்நுட்பம் இளங்கலை தொழில்நுட்பம் பயின்றார். 2007 இல் பட்டம் பெற்ற பிறகு, இவர் தனது ஜிஆர்இ தேர்வு தயாரிப்பு பாடத்தை கற்பிக்கும் பைஜு ரவீந்திரனை சந்தித்தார். வகுப்புகளுக்கு இடையில் இடைவேளையின் போது இவர் கேள்விகள் கேட்ட விதத்தினை வைத்து பைஜு இவளை ஆசிரியராக ஊக்குவித்தார். 2020 ஆம் ஆண்டில், இவர் *பார்ச்சூன் இந்தியாவிடம்* , "இது 100 மாணவர்களைக் கொண்ட ஓர் அரங்க பாணியிலான வகுப்பு. இவர்கள் என்னை விட ஓரிரு வயது இளையவர்கள், அதனால் முதிர்ச்சியடைந்தது போன்ற தோற்றத்திற்கான வகையில் நான் வகுப்பிற்கு சேலை அணிந்து சென்றேன். " என்று கூறினார் முதலில், நிறுவனம் பள்ளி கல்வியை ஆதரிக்க தனிப்பட்ட கல்வியை வழங்கியது, மேலும் 2015 இல், நிகழ்பட பாடங்களுடன் ஒரு இணையத்தள செயலியை அறிமுகப்படுத்தியது. இந்தியாவில் கோவிட் -19 ஊரங்கின் போது, கோகுல்நாத் பயனர் அனுபவம், உள்ளடக்கம் மற்றும் நிறுவன விளம்பரம் ஆகியவற்றை நிர்வகித்தபோது,  

*ஃபோர்ப்ஸின்* கூற்றுப்படி, 2020 ஆம் ஆண்டு நிலவரப்படி, திவ்யா, இவரது கணவர் பைஜு ரவீந்திரன் மற்றும் இவரது சகோதரர் ரிஜு ரவீந்திரன் ஆகியோரின் மொத்த நிகர மதிப்பு $ 3.05B ஆகும். இவர் பெண் தொழில்முனைவோருக்கான சவால்கள் பற்றி *மிண்ட் ஸ்டார்டப் டயரீஸ்* மற்றும் இந்தியாவில் கல்வி தொழில்நுட்பம் பற்றி *வோக் இந்தியாவில்* பைஜு ரவீந்திரனுடனிணைந்து ஒரு கட்டுரையை எழுதினார்.  

## தனிப்பட்ட வாழ்க்கை
ஏப்ரல் 2020 நிலவரப்படி, கோகுல்நாத் தனது இளைய மகன் உட்பட பதினோரு குடும்ப உறுப்பினர்களுடன் வசித்து வந்தார், பின்னர் இவரது இரண்டாவது குழந்தை 2021 இல்பிறந்தது. கோவிட் -19 தொற்றுநோய்க்கு முன், இவர் அலுவலகத்தில் நீண்ட நாட்கள் வேலை செய்தார், ஆனால் ஊரடங்குக் காலத்தின் போது, வீட்டிலிருந்து வேலைக்கு (*ஒர்க் பிரம் ஹோம்)* மாறினார். 2021 ஆம் ஆண்டில், இவர் *தி இந்தியன் எக்ஸ்பிரஸிடம்* தனது வழக்கமான நாளில் "மகனின் இணையத்தள வகுப்புகள், கூட்டங்கள், நிகழ்பட பாடங்களை பதிவு செய்தல் மற்றும் பிறந்த குழந்தையுடன் நேரத்தை செலவிடுதல்" ஆகியவை பணிகளைச் செய்வதாகக் கூறினார்.
# புள்ளி இலத்தி


**புள்ளி இலத்தி** அல்லது **இலத்தி** (*Scatophagus argus*) என்பது ஸ்கேடோபாகிடே குடும்பத்தைச் சேர்ந்த ஒரு கண்கவர் மீன் வகையாகும். இந்த வகை மீன்கள் மின்னும் சிவப்பு, மிளிரும் பச்சை என இரு வகை வண்ணத் தோற்றங்களில் காணப்படுகின்றன. இந்த மீன் இனம் பொதுவாக இந்தோ-பசிபிக் பகுதியில், யப்பான், நியூ கினியா, தென்கிழக்கு ஆஸ்திரேலியா வரை பரவியுள்ளது. இவை கடலோரமாகவும் ஆறுகள் கடலில் சேரும் கழிமுகப் பகுதிகள், சதுப்புநிலங்களில் வாழக்கூடியன. இவை பிரபலமான மீன் காட்சியக மீன்களாகும்.  

## விளக்கம்
இலத்தி மீன்கள் செவ்வக வடிவத்தில் தட்டையான உடலைக் கொண்டுள்ளன. இதன் தலையின் மேல் ஒரு பெரிய சரிவைக் காணலாம். இது பெரிய கண்ணையும், சிறிய கிடைமட்ட வாயையும் கொண்டுள்ளது. இதன் வட்ட வடிவ தாடையில் பல வரிசைகளில் சிறிய முட்கள் போன்ற பல வரிசைகளைக் கொண்டுள்ளது. இலத்தி மீன்களின் முதுகுத் துடுப்பில் 10-11 முட்களும் 16-18 மென் கதிர்களும் இருக்கின்றன. குத துடுப்பில் 4 முட்களும் 13-15 மென் கதிர்களும் உள்ளன. இதன் உடல் முழுவதும் சீப்புப் பற்களைப் போன்ற மெல்லிய செதில்களால் மூடப்பட்டிருக்கின்றன. இளம் இலத்தி மீன்களின் உடலில் மிளிரும் சிவப்பு அல்லது செம்பழுப்பு நிறம் துலங்கும். உடல் முழுவதும் கருப்பு நிற வட்டப்புள்ளிகள் காணப்படும். சிறு மீன்களில் ஐந்து அல்லது ஆறு கருத்த, செங்குத்து பட்டைகள் காணப்படும். முதிர்ந்த மீன்கள் நிறத்தில் குன்றி அழகை இழந்துவிடும். இந்த இனம் அதிகபட்சமாக 38 செமீ (15 இல்) வரை வளர்கின்றன.  

## பரவல்வி மற்றும் வாழ்விடம்
*இலத்தி மீன்கள்* பரந்த இந்தோ-பசிபிக் கடல் பகுதியில் வாழ்கின்றன. இது பாரசீக வளைகுடாவிலிருந்து தெற்காசிய கடற்கரை, மேற்கு பசிபிக் வரை காணப்படுகிறது. இது யப்பானின் தெற்கிலிருந்து நியூ சவுத் வேல்ஸ், நியூ கலிடோனியா மற்றும் பிஜி வரை காணப்படுகிறது. இது பிரெஞ்சு பாலினேசியாவிலிருப்பதும் பதிவு செய்யப்பட்டுள்ளது. இது கடற்கரைகள், துறைமுகங்கள், சதுப்புநிலப் பகுதிகள், ஆற்றின் கழிமுகப்பகுதிகள், குறிப்பாக அதிக கனிம செறிவுகள் உள்ள ஆழமற்ற கடற்கரையோர நீர்ப் பகுதியில் காணப்படும் இனமாகும். நீரின் மேற்பரப்பில் மிக சிறிய மீன்கள் நீந்துகின்றன. நிறு மீன்கள் நன்னீரில்கூட காணப்படுகின்றன. இலத்தி மீன்களின் உணவுப் பழக்கம் பற்றி சற்று குழப்பம் உள்ளது. இவை அனைத்துண்ணி என்று கூறப்பட்டாலும் இவை தாவர உண்ணிகளே என்று சிலர் கூறுகின்றனர். இவை பாசிகளுடன் கழிவுகளையும் உண்பதாக தெரிகிறது.
# செட்டியாபத்து

**செட்டியாபத்து** (CHETTIYAPATHU) தமிழ்நாட்டின் தூத்துக்குடி மாவட்டம், திருச்செந்தூர் வட்டம், உடன்குடி ஊராட்சி ஒன்றியம், செட்டியாபத்து ஊராட்சியில் அமைந்த சிற்றூர் ஆகும். இந்த ஊர் ஐந்துவீட்டு சுவாமி கோயிலால் புகழ்பெற்றது. இவ்வூர் திருச்செந்தூருக்கு தென்கிழக்கே 19 கிலோ மீட்டர் தொலைவிலும், உடன்குடியிலிருந்து 2 கிலோ மீட்டர் தொலைவிலும் அமைந்துள்ளது.இந்த ஊர் திருச்செந்தூர் சட்டமன்றத் தொகுதிக்குட்பட்டது.  

## மக்கள் தொகை பரம்பல்
2011-ஆம் ஆண்டின் மக்கள்தொகை கணக்கெடுபின் படி, 1114 குடும்பங்கள் கொண்ட செட்டியாபத்து கிராமத்தின் மொத்த மக்கள் தொகை 4,479 ஆகும். மொத்த மக்கள் தொகையில் 6 வயதிற்குட்பட்ட குழந்தைகள் 10.38% ஆக உள்ளனர். பாலின விகிதம் 1000 ஆண்களுக்கு 1017 பெண்கள் வீதம் உள்ளனர். சராசரி எழுத்தறிவு 90.38% ஆகவுள்ளது. பட்டியல் சாதியினரும் பட்டியல் பழங்குடியினரும் முறையே 566 மற்றும் 12 உள்ளனர்.  
## அருகமைந்த ஊர்களும் கிராமங்களும்
1. திருச்செந்தூர் - 18 கிலோ மீட்டர்
1. உடன்குடி - 2 கிலோ மீட்டர்
1. ஆண்டிவிளை
1. அருணாச்சலபுரம்
1. கொட்டான்காடு
1. குமாரலெட்சுமிபுரம்
1. முத்துகிருஷ்ணாபுரம்
1. சிவலூர்
1. பண்டாரபுரம்
1. இராமசந்திராபுரம்
1. தேரியூர் (கிழக்கு)
1. தேரியூர் (மேற்கு)
1. வாத்தியார் குடியிருப்பு

## இதனையும் காண்க
- ஐந்துவீட்டு சுவாமி கோவில்
# முண்டக்கண்ணி


**முண்டக்கண்ணி** (*Sargocentron rubrum*) என்பது பெரிசிஃபார்ம்ஸ் வரிசையின் ஹோலோசென்ட்ரிடே குடும்பத்துக்கு உட்பட்ட ஒரு மீன் ஆகும். பொதுவாக முண்டக்கண்ணி மீன் இரவில்தான் கூட்டமாக வெளியில் வரும். இவை பொதுவாக சிவப்பு நிறத்தில் இருக்கும்.  

இது இந்தியப் பெருங்கடலில், செங்கடல் முதல் மேற்கு பசிபிக் வரை காணப்படுகிறது. அங்கு இது தெற்கு யப்பானில் இருந்து நியூ கலிடோனியா மற்றும் நியூ சவுத் வேல்ஸ், ஆஸ்திரேலியா வரை உள்ளது. அண்மையில் டோங்காவிலும் பதிவு செய்யப்பட்டது. இது சூயஸ் கால்வாய் வழியாக கிழக்கு மத்திய தரைக்கடலுக்கும் சென்றுள்ளது.
# மஸ்கான் சாவடி சந்தை

**மஸ்கான் சாவடி சந்தை** என்பது இந்திய ஒன்றியம், தமிழ்நாட்டின், தலைநகரான சென்னையில் ஞாயிறு தோறும் நடக்கும் செல்லப்பிராணிகளுக்கான ஒரு வாரச்சந்தை ஆகும்.  

மஸ்கான் சந்தையானது சென்னையின் பிராட்வேயில் உள்ள அம்மன் கோயில் தெருவில் ஞாயிறு தோறும் நடக்கிறது. அம்மன் கோயில் தெருவுக்கு மஸ்கான் சாவடி என்ற பெயரும் உள்ளதால் இந்த சந்தை மஸ்கான் சாவடி சந்தை என்று அழைக்கப்படுகிறது. இந்த சந்தையானது ஞாயிறு அதிகாலை 4 மணிக்கு தொடங்கி நண்பகல் 12 மணிவரை நடக்கிறது. இந்த சந்தையில் பலவகையான பந்தையப் புறாக்கள், ஆடல்புறாக்கள், வேறு வகையான வளர்ப்புப் பறவைகள், வண்ண மீன்கள், பலவகையான கோழிகள், முயல்கள், நாய்கள், பறவைக் கூண்டுகள், நாய்ச் சங்கிலிகள், கழுத்துப் பட்டைகள், பறவைகளுக்கான தீனி போன்றவை விற்க்கப்படுகின்றன. இந்த சந்தையானது பிரித்தானியர் ஆட்சிக் காலத்தில் இறைச்சிக்காக துவக்கப்பட்டது. பின்னர் புறாவுக்கு முக்கியத்துவம் வாய்நதாக மாறியதாக கூறப்படுகிறது.
# சிமிட்டாய்


**சிமிட்டாய்** பழம் பலாப்பழத்தைப் போன்றது. இது தென்கிழக்கு ஆசியாவை பூர்வீகமாகக் கொண்டது. மலேசியாவில் சிமிட்டாய் பழம் ஒரு முக்கியமான பயிர் மற்றும் தெற்கு தாய்லாந்து மற்றும் இந்தோனேசியாவின் சில பகுதிகளிலும் பிரபலமாக பயிரிடப்படுகிறது.  

## விளக்கம்

சிமிட்டாய் பழ மரங்கள் பெரிய, பசுமையான மரங்கள். அவை 20 மீ உயரம் வரை வளரும், இருப்பினும் பெரும்பாலானவை ஒரு டஜன் மீட்டர்களை மட்டுமே அடைகின்றன. ஒரே மரத்தில் ஆண் மற்றும் பெண் பூக்கள் வளர்வதால் மரங்கள் ஏகத்துவமானவை. சில வகைகள் பெயரிடப்பட்டிருந்தாலும் பல வகைகள் உள்ளன. இந்த தீவிரமாக வளரும் மரம் வருடத்திற்கு ஒரு முறை அல்லது இரண்டு முறை கனமான பயிர்களைத் தாங்கும்.
# சானசு உசைன்

**சானசு உசைன்** (Shahnaz Husain) இந்தியாவில் சானசு உசைன் குழுமத்தின் நிறுவனர், தலைவர் மற்றும் நிர்வாக இயக்குநர் ஆவார். மூலிகை அழகு பராமரிப்பு இயக்கத்தின் முன்னோடியாகவும், இந்திய மூலிகை பாரம்பரியமான ஆயுர்வேதத்தை உலகளாவிய ரீதியில் எடுத்துச் சென்றதற்காகவும் அவர் சர்வதேச அளவில் பாராட்டைப் பெற்றார். 2006 ஆம் ஆண்டில், வர்த்தகம் மற்றும் தொழில்துறையில் அவரது பங்களிப்பிற்காக இந்திய அரசாங்கத்தால் நான்காவது மிக உயர்ந்த குடிமை விருதான பத்மசிறீ வழங்கப்பட்டது.  

வணிக விளம்பரம் இல்லாமல் ஒரு சர்வதேச வணிகச் சின்னத்தை நிறுவுவதற்கான தனது வெற்றிக் கதையைப் பற்றி பேச ஆர்வர்டு வணிகப் பளியில் பேச அழைக்கப்பட்டார், மேலும் அவரது பேச்சு அதன் பாடத்திட்டத்தில் சேர்க்கப்பட்டு ஆர்வர்டு விடய ஆய்வு ஆகவும் மாறியது. , ஆக்ஸ்போர்டு பல்கலைக்கழகம் மற்றும் லண்டன் பொருளியல் பள்ளி ஆகியவற்றிலும் மாணவர்களுக்கு அவர் விரிவுரை ஆற்றினார். ஜனாதிபதி பராக் ஒபாமாவின் தொழில்முனைவோருக்கான உலக உச்சி மாநாட்டிலும் சானாசு இந்தியாவை பிரதிநிதித்துவப்படுத்தியுள்ளார். 1996 ஆம் ஆண்டில், அவர் வெற்றி இதழின் "உலகின் மிகச்சிறந்த பெண் தொழில்முனைவோர்" விருதை வென்றார். அவர் கேன்ஸ் திரைப்பட விழாவில் சிவப்பு கம்பளத்தில் நடந்து, பிரித்தானிய பாராளுமன்றத்தில் பிரபுக்கள் அவை மற்றும் ஹவுஸ் ஆஃப் காமன்ஸ் ஆகியவற்றில் பேசினார்.  

## தனிப்பட்ட வாழ்க்கை
அலகாபாத் உயர் நீதிமன்றத்தின் முன்னாள் தலைமை நீதிபதியும், ஐதராபாத் இராணுவத்தின் தளபதியின் மகளுமான சயீதா பேகத்தின் மகளுமான நசீர் உல்லா பேக்கின் மகளாகப் பிறந்தார். அவரது தாத்தா, நீதிபதி சமியுல்லா பேக், ஐக்கிய மாகாணத்தின் முக்கிய அரசியல்வாதி ஆவார், பின்னர் ஐதராபாத் உயர் நீதிமன்றத்தின் தலைமை நீதிபதியாக பணியாற்றினார். அவரது மாமா மிர்சா ஹமீதுல்லா பேக், இந்தியாவின் முன்னாள் தலைமை நீதிபதியாக இருந்தார் .  

சாகானசு*பிரயாக்ராஜ் செயின்ட் மேரிஸ் கான்வென்ட் இன்டர்* கல்லூரியில் படித்தார் . நசீர் உசைனுக்கு சிறு வயதிலேயே திருமணமாகி அவருக்கு இரண்டு குழந்தைகள் உள்ளனர். அவர் ஈரானில் ஆயுர்வேதத்தைப் படித்தார், நசீர் உசைன் தெகுரானில் நியமிக்கப்பட்டார். பின்னர் அவர் *ஹெலினா ரூபின்ஸ்டீன், ஸ்வார்ஸ்கோப், கிறிஸ்டின் வால்மி, லான்கோம் மற்றும் கோபன்ஹேகனின் லீன்* போன்ற மேற்கத்திய முன்னணி நிறுவனங்களிலிருந்து ஒப்பனை சிகிச்சை மற்றும் அழகுசாதனத்தில் தனது பயிற்சியை முடித்தார். இந்தியா திரும்பிய அவர் புதுதில்லியில் *உமன்சு வேர்டுவினை* தனது வீட்டில் தொடங்கினார். அப்போதைய இந்தியப் பிரதமர் இந்திரா காந்தி அடிக்கடி அவரைச் சந்தித்தார்.  

நசீர் 1999 இல் மாரடைப்பால் இறந்தார். 2008 ஆம் ஆண்டில் பாட்னாவில் பரப்பிசைக் கலைஞராக இருந்த அவர்களின் மகன் சமீர் உசேன் தற்கொலை செய்து கொண்டார் மற்றும் அவர்களின் மகள் நெலோபர் கரிம்போய் அவரது தொழில்களைக் கவனித்துக் கொள்கிறார். சானசு உசைனின் வாழ்க்கை வரலாறு "*ஃபிளேம்"* எனும் பெயரில் வெளியானது. இதனை நிலோஃபர் எழுதினார்.  

## கூட்டாண்மை சமூக பொறுப்பு
சானசு அழகு மற்றும் ஆரோக்கியத்தில் அரசாங்க திறன் மேம்பாட்டுத் திட்டங்களுடன் இணைந்துள்ளார். அவரது அழகு அகாதமி 40,000 க்கும் மேற்பட்ட ஏழ்மை நிலையிலுள்ள பெண்களுக்கு பயிற்சி அளித்து சான்றிதழ் வழங்கியுள்ளது, இது குடிசார் வணிகங்களுக்கான கருவி கருவிகளை விநியோகிக்கிறது.  

## விருதுகள்
2006 ஆம் ஆண்டில், வர்த்தகம் மற்றும் தொழில்துறையில் அவரது பங்களிப்பிற்காக இந்திய அரசாங்கத்தால் நான்காவது மிக உயர்ந்த குடிமகன் விருதான பத்மசிறீ வழங்கப்பட்டது
# இலைலா தியாப்ஜி


**இலைலா தியாப்ஜி** (*Laila Tyabji*) (பிறப்பு 2 மே 1947) ஓர் இந்திய சமூக சேவகரும், வடிவமைப்பாளரும், எழுத்தாளரும் , கைவினை ஆர்வலரும் ஆவார். இந்தியாவில் பாரம்பரிய கைவினைப்பொருட்களின் மறுமலர்ச்சிக்காக வேலை செய்யும் தில்லியை தளமாகக் கொண்ட தஸ்த்கர் என்ற அரசு சார்பற்ற அமைப்பின் நிறுவனர்களில் ஒருவர். 2012இல் இந்திய அரசு பத்மசிறீ விருது வழங்கி கௌரவித்தது. இந்திய ஆட்சிப்பணி அதிகாரியாகவும் மூத்த இராசதந்திரியாகவும் இருந்த மறைந்த பத்ருதீன் தியாப்ஜியின் மகளாவார்.  

## சுயசரிதை
இலைலா தியாப்ஜி தில்லியில் 2 மே 1947இல் பிறந்தார். இந்திய அரசு ஊழியரான அவரது தந்தைக்கு நான்கு குழந்தைகளில் ஒருவராக பிறந்தார். இவரது ஆரம்ப பள்ளிப்படிப்பு வெளிநாடுகளில் உள்ள பள்ளிகளிலும், தேராதூனில் உள்ள வெல்ஹாம் பெண்கள் பள்ளியிலும் இருந்தது. பின்னர் இவர் வதோதரா எம்எஸ் பல்கலைக்கழக நுண்கலை பீடத்தில் கலைப் படிப்பைத் தொடர்ந்தார். பின்னர், இவர் ஒரு சுயாதீன வடிவைமைப்பாளாராக ஒரு தொழிலைத் தொடங்க இந்தியாவுக்குத் திரும்புவதற்கு முன், பிரபல சப்பானியரான அச்சு தயாரிப்பாளர் கலைஞர் தோஷி யோஷிவிடம் படிக்க சப்பானுக்குச் சென்றார். இருப்பினும், சிறிய கிராமப்புற கைவினைஞர்களைப் பெறுவதில் உள்ள சிரமங்கள் மற்றும் முக்கிய சில்லறை விற்பனைச் சங்கிலியின் நிலையான பகுதியாக மாறுவது கைவினைஞர்களுக்கும் நகர்ப்புற வாங்குபவர்களுக்கும் இடையே ஒரு பாலமாக செயல்படும் ஒரு அமைப்பைத் தொடங்கும் யோசனையை இவருக்கு அளித்தது.  

இதே போன்று அக்கறையுடனும் யோசனைகளையும் கொண்ட பார்சி பெண்ணான பன்னி பேஜுடனான சந்திப்பும், பல விவாதங்களுக்கும், கூட்டங்களுக்குப் பிறகும், 1981இல் தியாப்ஜி மற்ற ஐந்து பெண்களுடன் இணைந்து தஸ்த்கரை நிறுவினார். in 1981 பாரம்பரிய கைவினைஞர்களுக்கு வடிவமைப்பு, தயாரிப்பு மேம்பாடு, சந்தை தகவல் மற்றும் தொழில்முனைவோர் பயிற்சி ஆகியவை முக்கிய சந்தையில் தங்கள் இடத்தை மீண்டும் பெற உதவும்.  

கைவினைஞர்கள் தங்கள் சொந்த தயாரிப்புகளை மெட்ரோ சந்தையில் விற்க நேரடியாக வந்த தஸ்த்கரி பஜார்கள், விற்பனை வாய்ப்பாகவும், நகர்ப்புற வாடிக்கையாளர்களை இதுவரை சந்திக்காத கைவினைஞர்களுக்கான கற்றல் இடமாகவும் இருந்தன. அந்த நேரத்தில் இது ஒரு புதுமையான யோசனை - அதிலிருந்து அதிகம் பின்பற்றப்பட்டது. துவக்க தஸ்த்காரி பஜார் புதுதில்லியில், அதே ஆண்டு திரிவேணி கலா சங்கத்தில் நடைபெற்றது . மும்பை, கொல்கத்தா, புனே, பெங்களூரு, சென்னை மற்றும் பிற இந்திய நகரங்களில் பஜார்கள் தொடர்ந்து, வருடாந்திர நிகழ்வுகளாக மாறியது.  

## விருதுகளும் அங்கீகாரங்களும்
2003 ஆம் ஆண்டில், நியூயார்க்கில் நடைபெற்ற முதலீட்டு விழாவின் முதல் ஆசிய மற்றும் இரண்டாவது ஒட்டுமொத்த விருதைப் பெற்ற கைவினைஞர்களின் கைவினைப் பாதுகாப்புக்கான தியாப்ஜிக்கு உதவி வழங்கப்பட்டது. லூதியானா, தேசிய உடையலங்கார தொழில்நுட்பக் கல்லூரியின் வாழ்நாள் சாதனையாளர் விருது இந்திய சாதனைகளின் களஞ்சியமான லிம்கா சாதனைகள் புத்தகம், இலைலா தியாப்ஜியை ஆண்டின் சிறந்த நபராக 2014 இல் பட்டியலிட்டது.
# சோரயா அலேகோசி



**சோரயா அலேகோசி** (*Soraya Alekozei*) என்பவர் ஒர் ஆப்கானிய -செருமன் மொழி பெயர்ப்பாளர் ஆவார். முதுபெரும் படைத்துறை அதிகாரியாக 2004 ஆம் ஆண்டு மற்றும் 2011 ஆம் ஆண்டுகளுக்கிடையில் ஆறு முறை ஆப்கானித்தானுக்கு செருமன் இராணுவம் சார்பாக அனுப்பி வைக்கப்பட்ட அனுபவசாலியாவார். . அலேகோசி இராணுவ ஒளிபரப்பில் பணியாற்றினார். உள்ளூர் அரசியல்வாதிகள் மற்றும் செருமன் சர்வதேச பாதுகாப்பு உதவிப் படை அதிகாரிகளுக்கு ஒரு மொழிபெயர்ப்பாளராக பணியாற்றினார். ஆப்கானித்தான் நாட்டின் காபூலில் இவர் ஒரு அனாதை இல்லத்தை நிறுவினார். அலோகோசி 2011 ஆம் ஆண்டு மே மாதத்தில் மேம்படுத்தப்பட்ட ஒரு வெடிக்கும் கருவியால் பலத்த காயமடைந்தார். பின்னர் 2014 ஆம் ஆண்டு அனுபவங்களைப் பற்றி ஒரு நினைவுக் குறிப்பை எழுதினார்.  

## ஆரம்ப கால வாழ்க்கை
அலேகோசி 1955 ஆம் ஆண்டு ஆப்கானித்தான் நாட்டு தலைநகரான காபூலில் இவர் தனது குழந்தைகளின் விருப்பத்திற்கு மாறாக 2004 ஆம் ஆண்டு இவர் பந்தேசுவர் எனப்படும் இராணுவத்தில் சேர்ந்தார்.  

2014 ஆம் ஆண்டில், அலேகோசி தனது 2014 ஆம் ஆண்டின் அனுபவங்களைப் பற்றி ஒரு நினைவுக் குறிப்பை எழுதி வெளியிட்டார்: <cite>உல்சுடீன் மின்புத்தகங்கள்.</cite> <cite>ISBN&nbsp;</cite><bdi><cite>978-3-8437-0918-7</cite></bdi> <cite>.</cite>
# ஆக்கஸ் திட்டம்



**ஆக்கசு** (*AUKUS* அல்லது *Aukus*) என்படும் ஆத்திரேலியா (**A**), ஐக்கிய இராச்சியம் (**UK**), ஐக்கிய அமெரிக்கா (**US**) ஆகிய நாடுகளின் முத்தரப்பு கூட்டுப் பாதுகாப்பிற்காக 15 செப்டம்பர் 2021 அன்று செய்து கொள்ளப்பட்ட இராணுவக் கூட்டணி ஒப்பந்தம் ஆகும்.பாதுகாப்புத் தொழில்நுட்பங்கள், அணுசக்தியால் இயங்கும் நீர்மூழ்கி கப்பல்கள் போன்றவற்றைப் பகிர்ந்து கொள்வது இந்த உடன்பாட்டின் சிறப்பம்சம் ஆகும்.  

ஆக்கஸ் திட்டப்படி, இந்தோ பசிபிக் பிராந்தியத்தில் உள்ள ஆஸ்திரேலியாவின் இராணுவப் பாதுகாப்பிற்கு அமெரிக்க ஐக்கிய நாடும், ஐக்கிய இராச்சியமும் அணுசக்தியால் இயகும் நீர்மூழ்கிக் கப்பல்கள் மற்றும் உளவுத் தகவல்கள் வழங்கும்.  

ஆக்க்ஸ் திட்டத்திற்கான கூட்டு அறிவிப்பில் வேறு நாடுகளை இத்திட்டத்தில் சேர்ப்பது குறித்து குறிப்பிடவில்லை. இருப்பினும் அமெரிக்க வெள்ளை மாளிகை அறிவிப்பில், இந்தோ பசிபிக் பிராந்தியத்தில் சீனாவின் ஏகாதிபத்தியத்தை எதிர்கொள்ளவே ஆக்சஸ் திட்டம் உருவாக்கப்பட்டது எனக்கூறப்பட்டுள்ளது  

ஆக்கஸ் திட்டத்தின் படி, இந்தோ-பசிபிக் பிராந்தியத்தில் உளவுத் தகவல்கள், சைபர் பாதுகாப்பு, அணுசக்தி நீர்மூழ்கி கப்பல்கள், நீண்ட தூரம் எறியப்படும் ஏவுகணைகள், கடலடி பாதுகப்பை வலுப்படுத்தும் திறன் ஆகியவற்றில் கவனம் செலுத்தப்படும் என்றும், மேலும் திட்டம் இந்தோ-பசிபிக் பிராந்தியத்தில் பாதுகாப்பு நிலைத்தன்மையை ஊக்குவிக்கும் மற்றும் இந்தோ-பசிபிக் பிராந்திய நலன்களுக்கு உதவும் என்றும் தெரிவிக்கப்பட்டுள்ளது. மேலும் நியூசிலாந்து மற்றும் கனடா நாடுகளின் உளவுத் துறைகளும் இத்திடத்திற்கு உளவு வேலைகள் பார்க்கும்.  

## அக்கஸ் திட்டத்தின் செயல்பாடுகள்
ஆக்கஸ் திட்டத்தில் தெற்கு ஆஸ்திரேலியாவில் அடிலெய்டில் அணுசக்தியால் இயங்கும் நீர்மூழ்கி கப்பல்கள் கட்டப்பட உள்ளது. இதனை கட்டுவதற்கான தொழில்நுட்பம் மற்றும் ஆலோசனையை அமெரிக்காவும் பிரிட்டனும் வழங்க உள்ளது. ஆக்கஸ் உடன்பாட்டின்படி குறைந்தது 8 நீர்மூழ்கிக் கப்பல்கள் ஆஸ்திரேலியாவுக்குக் கிடைக்கும் என்று கருதப்படுகிறது.  

## இதனையும் காண்க
- குவாட்
- தென்கிழக்கு ஆசிய ஒப்பந்த அமைப்பு
- வட அத்திலாந்திய ஒப்பந்த அமைப்பு
# பசிபிக் அளாவிய விரிவான, முற்போக்கான கூட்டு ஒப்பந்தம்


**பசிபிக் அளாவிய விரிவான, முற்போக்கான கூட்டு ஒப்பந்தம்** (**Comprehensive and Progressive Agreement for Trans-Pacific Partnership** (**CPTPP**, also known as **TPP11** or **TPP-11**),இந்த ஒப்பந்தம் ஆசியா பசிபிக் பிராந்தியத்தில் சீனாவின் செல்வாக்கை மட்டுப்படுத்தும் நோக்கோடு இந்த ஒப்பந்தம் 30 டிசம்பர் 2018 அன்று சிலி நாட்டின் தலைநகரான சான் டியேகோவில் முன்னெடுக்கப்பட்டது. இந்த வணிக ஒப்பந்தத்தில் ஆஸ்திரேலியா, புருணை, கனடா, சிலி, பெரு, ஜப்பான், மலேசியா, மெக்சிகோ, நியூசிலாந்து, சிங்கப்பூர் மற்றும் வியட்நாம் ஆகிய 11 நாடுகள் கையொப்பம் இட்டுள்ளது. இந்த ஒப்பந்தத்துக்கான நிர்வாக மையமாக **நியூசிலாந்து அரசு** செயல்படுகிறது.  

அமெரிக்கா, பிரிட்டன் மற்றும் ஆஸ்திரேலியா இடையிலான ஆக்கஸ் ஒப்பந்தம் குறித்த தகவல் வெளியான அடுத்த நாள் (16 செப்டம்பர் 2021) அன்று சீனா சிபிடிபிபி ஒப்பந்தத்தில் சேர்வதற்கு விண்ணப்பித்துள்ளது.  

## இதனையும் காண்க
- ஆக்கஸ் ஒப்பந்தம்
- குவாட்
- தென்கிழக்கு ஆசிய ஒப்பந்த அமைப்பு
- வட அத்திலாந்திய ஒப்பந்த அமைப்பு
# நளினி அம்பாடி



**நளினி அம்பாடி** (மார்ச்சு 20, 1959 – அக்டோபர் 28, 2013) இந்திய-அமெரிக்க சமூக உளவியலாளர் மற்றும் சொல்லற்ற நடத்தை, நபர்களிடை உள்ளுணர்வு ஆகியவற்றில் முன்னிலை வல்லுநர். இந்தியாவின் கொல்கத்தாவில் பிறந்த நளினி தில்லி பல்கலைக்கழகத்தின் லேடி சிறீராம் பெண்கள் கல்லூரியில் இளங்கலைப் பட்டம் பெற்றார். மேற்படிப்பிற்காக ஐக்கிய அமெரிக்கா சென்று வர்ஜீனியாவிலுள்ள வில்லியம் & மேரி கல்லூரியில் முதுகலைப் பட்டம் பெற்றார். தொடர்ந்து சமூக உளவியலில் ஆர்வர்டு பல்கலைக்கழகத்தில் முனைவர் பட்டம் பெற்றார். ஆர்வர்டில் தனது முனைவர் ஆய்வை மேற்கொண்டிருந்த போது ஆர்வர்டு சட்டக் கல்லூரியில் உடன் படித்த இராச் மார்பாட்டியாவைத் திருமணம் செய்தார்.  

1991இல் முனைவர் படிப்பை முடித்த பின்னர், புனிதச் சிலுவைக் கல்லூரியில் உதவிப் பேராசிரியராக பணியில் சேர்ந்தார். தொடர்ந்து துணைப் பேராசிரியராக டஃப்ட்சு பல்கலைக்கழகத்தில் பணியாற்றினார். 2011இல் அம்பாடி இசுட்டான்போர்டு பல்கலைக்கழகத்தில் இணைந்து அப்பல்கலைக்கழகத்தில் உளவியல் துறையில் பணியாற்றிய முதல் இந்தியர் என்ற பெருமை பெற்றார். அவருடைய கல்விப்பணியின் போது *மெல்லிய துண்டு முடிவுகளைக்* குறித்த விரிவான ஆய்வுகளை ஒருங்கிணைத்து நடத்தி வந்தார். இசுட்டான்போர்டு பல்கலைக்கழகத்தில் SPARQ மையத்தை நிறுவி அதன் கட்டமைப்பில் இறுதி வரை கவனம் செலுத்தி வந்தார். 2013இல் இரத்தப் புற்றுநோயால் உயிரிழந்தார். இவரது மரணம் உலகளவில் தெற்காசிய எலும்பு மஞ்ஞை பதிவுக்களரிகளை கூட்டுவதற்கான இயக்கத்தை தூண்டியது.  
## இளமையும் கல்வியும்
நளினி அம்பாடி கேரளத்தைச் சேர்ந்தவர். பள்ளிப் படிப்பை ஊட்டியிலுள்ள லாரன்ஸ் பள்ளியில் படித்தார். பின்னர் தில்லியின் சிறீராம் சீமாட்டி கல்லூரியில் இளங்கலைப் பட்டம் பெற்று ஐக்கிய அமெரிக்கா சென்றார். அங்கு வர்ஜீனியாவின் வில்லியம் & மேரி கல்லூரியில் உளவியலில் முதுகலை (எம்.ஏ) பட்டம் பெற்றார். சமூக உளவியலில் ஆய்வு செய்து ஆர்வர்டு பல்கலைக்கழகத்தில் 1991இல் முனைவர் படிப்பை முடித்து பட்டம் பெற்றார். இவருடைய முனைவர் ஆய்வுக்கு வழிகாட்டியாக இருந்த இராபர்ட் ரோசன்தாலுடன் மெல்லிய துண்டு முடிவுகள் என்ற உளவியல் நெறிமுறையில் ஆய்வுகள் மேற்கொண்டார்.  

## கல்விப் பணி
மாசச்சூசெட்ஸ் மாநிலத்தில் ஆர்வர்டு பல்கலைக்கழகம், புனித சிலுவை கல்லூரி மற்றும் டஃப்ட்ஸ் பல்கலைகழகத்தில் விரிவுரையாளராகப் பணியாற்றி உள்ளார். 2011இல் கலிபோர்னியாவின் இசுட்டான்போர்டு பல்கலைக்கழகத்திற்கு மாறினார். அம்பாடியும் அவரது வழிகாட்டி ரோசன்தாலும் இந்த உடனடி சொல்லற்ற குறிப்புகளின் உணர்விற்கு "மெல்லிய-துண்டுகள்" என்ற கலைச்சொல்லை உருவாக்கினர். இதனை, எழுத்தாளர் மால்கம் கிளாட்வெல் தமது *பிளிங்க்: தி பவர் ஆப் திங்கிங் விதவுட் திங்கிங்* என்ற நூலில் குறிப்பிட்டுள்ளார்.  

### SPARQ மையம் நிறுவுதல்
இசுட்டான்போர்டு பல்கலையில் பணியாற்றுகையில் அம்பாடி *நிகழ் உலக வினாக்களுக்கு சமூக உளவியலின் விடைகள் மையம்* (Center for Social Psychological Answers to Real-World Questions) SPARQ மையத்தை நிறுவலானார். இந்த மையம் துவக்கத்தில் சமூக உளவியலின் முன்னோடியாக அறியப்படும் கர்ட் லெவின் நினைவாக லெவின் மையம் என அழைக்கப்பட்டது. இதன் கட்டமைப்பின் போது அம்பாடிக்கு இரத்த புற்றுநோய் இருப்பது தெரிய வந்தது. இருப்பினும் தமது நோயை பொருட்படுத்தாது இதனை நிறுவிட பெரும் முயற்சிகள் எடுத்தார். ஆயினும் இது அவரது மறைவிற்குப் பிறகே அலுவல்முறையாக 2014இல் திறக்கப்பட்டது.
# சியாமளா கோபாலன்


## ஆராய்ச்சி

சியாமளாவின் ஆராய்ச்சி மார்பக புற்றுநோய் தொடர்பான இயக்குநீரின் அறிவில் முன்னேற்றத்திற்கு வழிவகுத்தது.  

## தனிப்பட்ட வாழ்க்கை

1962 இலையுதிர்காலத்தில், ஆப்பிரோ அமெரிக்கன் அசோசியேஷனின் கூட்டத்தில் - பெர்க்லியில் ஒரு மாணவர் குழு, அதன் உறுப்பினர்கள் பிளாக் படிப்புகளின் ஒழுக்கத்திற்கு கட்டமைப்பை வழங்குவார்கள் , க்வான்சாவின் விடுமுறையை முன்மொழிகிறார்கள் , மற்றும் பிளாக் பாந்தர் கட்சியை நிறுவ உதவுவார்கள் - அன்றைய பேச்சாளராக இருந்த ஜமைக்காவைச் சேர்ந்த பொருளாதாரத்தில் பட்டதாரி மாணவர் டொனால்ட் ஜே. ஹாரிஸை சியாமளா சந்தித்தார்.  ஸ்டான்போர்ட் பல்கலைக்கழகத்தின் பொருளாதாரப் பேராசிரியராக இருக்கும் டொனால்ட் ஹாரிஸின் கூற்றுப்படி , "நாங்கள் அப்போது பேசினோம், அடுத்த சந்திப்பிலும், இன்னொரு சந்திப்பிலும் தொடர்ந்து பேசினோம்." 1963 ஆம் ஆண்டில், ஹாரிஸை ஷியாமளாவின் பெற்றோருக்கு முன்பே அறிமுகம் செய்யவோ அல்லது அவரது சொந்த ஊரில் விழா நடத்தவோ அவர்கள் திருமணம் செய்யவில்லை. 1960 களின் பிற்பகுதியில், டொனால்ட் மற்றும் ஷ்யாமளா ஆகியோர் தங்கள் மகள்கள், அப்போது நான்கு அல்லது ஐந்து வயது கமலாவையும், இரண்டு வயது இளைய மாயாவையும் புதிதாக சுதந்திர ஜாம்பியாவுக்கு அழைத்துச் சென்றனர் , அங்கு ஷ்யாமளாவின் தந்தை கோபாலன் ஒரு ஆலோசனைப் பணியில் இருந்தார்.  1970 களின் முற்பகுதியில் ஷியாமளா டொனால்டை விவாகரத்து செய்த பிறகு, அவர் தனது மகள்களை சென்னையில் உள்ள தனது பெற்றோரை சந்திக்க இந்தியாவிற்கு அழைத்துச் சென்றார்.  
குழந்தைகள் வளர்ந்தவுடன் ஜமைக்காவில் உள்ள தங்கள் தந்தையின் குடும்பத்தையும் சந்தித்தனர்.  

மாண்ட்ரீலில் உள்ள கமலாவின் உயர்நிலைப் பள்ளி நண்பர்களில் ஒருவரான வாண்டா ககன், கமலாவிடம் தனது மாற்றாந்தாய் துன்புறுத்துவதாகக் கூறிய பிறகு, ஷியாமளா தனது உயர்நிலைப் பள்ளி இறுதி ஆண்டுக்கு அவர்களுடன் செல்லுமாறு வலியுறுத்தினார். சியாமளா தனது குடும்பத்தில் இருந்து சுதந்திரமாக வாழத் தேவையான ஆதரவைப் பெற இந்த அமைப்பில் செல்ல உதவியதாக ககன் கூறினார்.  

## இறப்பு

சியாமளா பிப்ரவரி 11, 2009 அன்று பெருங்குடல் புற்றுநோயால்  ஓக்லேண்டில் இறந்தார். இவரின் நன்கொடைகள் அமைப்பு மார்பக புற்றுநோய் செயல்பாட்டுக்காக செலவு செய்யப்படும் என்று கோரினார். பின்னர் 2009 இல், கமலா ஹாரிஸ் தனது அம்மாவின் சாம்பலை சென்னை தீபகற்பத்தின் தென்கிழக்கு கடற்கரையில் சென்னைக்கு எடுத்துச் சென்று கடல் நீரில் கரைத்தார்.
# ம. பிரபாகரன்

**ம. பிரபாகரன்** (*M. Prabhakaran*) பெரம்பலூர் மாவட்டம், பெரம்பலூரைச் சேர்ந்த தி.மு.க அரசியல்வாதி ஆவார். இவர் 2021 ஆண்டு பெரம்பலூர் (சட்டமன்றத் தொகுதியில், திராவிட முன்னேற்றக் கழகம் சார்பில், போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார்.  

## பிறப்பு
பிரபாகரன் பெரம்பலூர் மாவட்டம், பெரம்பலூர், வெங்கடேசபுரம் மருதமுத்து என்பவருக்கு மகனாகப் பிறந்தார். சிதம்பரம், அண்ணாமலைப் பல்கலைக்கழகத்தில் 1998ஆம் ஆண்டு முதுநிலை வணிக நிர்வாகவியல் படித்துள்ளார். இவருக்கு ஜீஸஸ் கிரேஸ் ராஜ் என்ற மனைவியும், ரிச்சி ஆதித்யா என்ற மகனும் உள்ளனர்.  

## அரசியல்
2011 ஆம் ஆண்டு நடைப்பெற்ற சட்டமன்ற தேர்தலில் பெரம்பலூர் (சட்டமன்றத் தொகுதியில், திராவிட முன்னேற்றக் கழகம் சார்பில், போட்டியிட்டு 1,21,882 வாக்குகள் பெற்று சட்ட மன்ற உறுப்பினரானார்.,
# ஏ. சீமா



**ஏ. சீமா** (A. Seema) இந்தியாவின் கேரளாவைச் சேர்ந்த ஓர் இந்திய விஞ்ஞானி ஆவார். அணிந்தவருக்கு மார்பகப் புற்றுநோய் இருக்கிறதா என்பதைக் குறிக்கும் மார்பகக்கச்சுவை உருவாக்கிய ஒரு குழுவை இவர் வழிநடத்தினார்.  

பெண்களின் சாதனைகள் மற்றும் பங்களிப்புகளை அங்கீகரித்ததற்காக இந்தியாவின் மிக உயர்ந்த குடிமகன் விருதான நாரி சக்தி புரசுகார் விருதும், அறிவியல் துறையால் நிறுவப்பட்ட மகளிர் மேம்பாட்டுக்கான தேசிய விருதும் இவருடைய குழு உருவாக்கிய மார்பக புற்றுநோயை கண்டறிய அணியக்கூடிய சாதனத்திற்கு வழங்கப்பட்டது. இந்த உள்ளாடை வணிக மேம்பாட்டிற்காக அனுப்பப்பட்ட பிறகு, இவர் மற்றும் இவருடைய குழுவினரின் பணிக்காக 2019 ஆம் ஆண்டு இவருக்கு நாரி சக்தி புரசுகார் பரிசு வழங்கப்பட்டது.  

## வாழ்க்கை
சீமா இந்திய மாநிலமான கேரளாவில் உள்ள பெரிய நகரமான கோழிக்கோட்டில் இருந்து வந்தவராவார். முனைவர் பட்டம் பெறுவதற்கு முன்பு இவர் தொழில்நுட்பத்தில் முதுகலைப் பட்டம் பெறப் படித்தார். அதன் பிறகு, கேரளாவில் மின்னணு தொழில்நுட்பத்திற்கான பொருட்களுக்கான மையம் என்ற பொது நிதியுதவி பெற்ற ஆராய்ச்சி மையத்தில் சேர்ந்தார்.  

ஒரு பெண்ணுக்கு மார்பக புற்றுநோய் இருக்கிறது என்பதைக் கண்டறிய எக்சு-கதிர் இயந்திரத்தை விட சிறியதான ஒரு சாதனத்தைக் கண்டுபிடிக்க. பொறுப்பேற்ற மலபார் புற்றுநோய் மையத்தைச் சேர்ந்த ஓர் அணியை இவர் வழிநடத்தினார். அவர்கள் உருவாக்கிய சாதனம் விளையாட்டு வீராங்கனைகள் அணியும் மார்பகக் கச்சை போல தோற்றமளிக்கிறது. ஒரு நோயறிதலைப் பெற சிறிது நேரம் அணிந்து கொண்டால் போதும். மார்பக ஊடுகதிர்ப்படம் சோதனைக்குச் சமர்ப்பிப்பதை விட சாதனம் மிகவும் எளிதானது. இது மட்டுமல்லாமல், புதிய சாதனத்திற்கு செயல்முறையை கண்காணிக்க கதிரியக்க நிபுணர் உதவியும் தேவையில்லை. மகளிர் மற்றும் குழந்தைகள் மேம்பாட்டுத்துறை அமைச்சர் மேனகா காந்தி விழாவில் இருந்தார். அதன் பிறகு விருது பெற்றவர்கள் பிரதமர் நரேந்திர மோடியை சந்தித்தனர்.